pythainlp/thai_wikipedia_clean_20230101 huggingface dataset:
ในสัปดาห์นี้ สาวๆที่เหลือทั้ง 4คน ได้พบกับ มิสเจ.อเล็กแซนเดอร์ และบาร์บาร่า เทอร์ริโนนี่ โค้ชสอนการแสดง เพื่อที่จะมาช่วยสอนพวกเธอ ในเรื่องของการแสดงออกทางอารมณ์ และสีหน้า ต่อมา พวกเธอจะต้องทดสอบบุคลิกภาพของตัวเองแบบตัวต่อตัวกับ หัวหน้ากองบรรณาธิการ ของนิตยสาร โว๊ค ฟรานก้า ซอซานี่ ฟรานก้าประทับใจในผลงานภาพถ่ายของแอนเป็นอย่างมาก แต่ เชลซี ถูกเลือกให้เป็นผู้ชนะ โดยรางวัลของเธอ คือการได้ชมผลงานภาพวาด ของ เลโอนาร์โด ดา วินชี เป็นการส่วนตัว ร่วมกับ อังเดร ลีออน ทอลลีย์ รวมทั้ง เธอจะได้พักค้างคืน ที่โรงแรม เดอลุกซ์ มิลาน ซึ่งเธอได้เลือกให้ เคย์ล่า ได้เป็นผู้ที่ไปพักกับเธอด้วย
ต่อมาสาวๆได้เดินทางมายัง เมืองเวโรนา และมิสเตอร์ เจย์ ได้แจ้งให้สาวๆทราบว่า ในการคัดออกครั้งต่อไป พวกเธอทั้งหมด จะถูกคัดออก 2คน จากนั้น ไทร่า ได้ให้สาวๆถ่ายทำวิดีโอ โพสท่า แสดงความเคลื่อนไหวของร่างกาย และการแสดงออกทางสีหน้าและอารมณ์ ในหัวข้อ การแสดงอารมณ์ ความบ้าคลั่งของนางแบบ
ในห้องตัดสิน ฟรานก้า ซอซานี่ ได้เป็นกรรมการรับเชิญ สาวๆทั้งหมดได้รับความคิดเห็นเกี่ยวกับการแสดง ในวิดีโอ แตกต่างกันไป แต่ผลงานโดยรวมแล้ว กรรมการประทับใจเป็นอย่างมาก และ ในที่สุด แอน ได้ถูกเรียกชื่อคนแรกอีกครั้ง ซึ่งเป็นครั้งที่ 6 และเธอจะได้ถูกบันทึกไว้ในประวัติศาสตร์ของรายการ ในขณะที่ เชลซี, เคย์ล่า และเจน ต้องยืนเป็นสามคนสุดท้าย เชลซีมีความรู้ มีประสบการณ์และรักในวงการแฟชั่นเป็นอย่างดี แต่ผลงานที่ผ่านมาของเธอ ยังไม่มีชี้นไหน ที่ดีที่สุด เคย์ล่า มีลุคส์ที่ดูเป็นเอกลักษณ์ ไม่เหมือนใคร แต่ดูเหมือนเธอยังไม่รู้มุมของตัวเอง ว่ามุมไหนสวยที่สุด และควรจะแสดงออกมา และเจน มีโครงหน้า ที่สวยงาม แต่บุคลิกของเธอ ยังไม่โดดเด่นพอ สุดท้าย ไทร่าได้ยื่นภาพให้เชลซี เคย์ล่า และเจน จึงเป็นผู้ที่ต้องถูกส่งกลับบ้าน
High Fashion Highlights.
รวบรวมภาพ และ เหตุการณ์ที่ยังไม่เคยเห็นมาก่อน ในฤดูกาลที่ 15นี้ เช่น เล็กซี่ ได้ดูไพ่ทาโรต์ ว่าเธอจะชนะการแข่งขันหรือไม่, เจน โทรศัพท์ถามเพื่อนเรื่องจอง ตั๋วคอนเสิร์ต ของจัสติน บีเบอร์, เคย์ล่า และ เล็กซี่ ทะเลาะกันเรื่อง การทำความสะอาดห้องครัว, เคย์ซี่ ทะเลาะกับ คริส เรื่องดื่ม เครื่องดื่มแอลกอฮอล์, แอน ทอดโอรีโอทอด ให้สาวๆในบ้านชิม, คริส และ ลิซ สอนเจน ให้เต้น, ความผิดพลาดในการหาที่อยู่ เวอร์ซาเช่ ของ เจนและคริส, สาวๆจัดงานวันเกิด ให้เชลซี อายุครบ 23 ปี, คริสแอบฉกของในบ้าน หลังจากที่เธอถูกคัดออก และมิสเจ สอนการเดินแบบให้กับ เชลซี และเคย์ล่า แบบตัวต่อตัว
Roberto Cavalli.
สาวที่เหลือ สองคนสุดท้าย แอน และเชลซี ได้ถูกส่งให้ไปถ่ายภาพแฟชั่นเซ็ตขึ้น หน้าปก ของนิตยสาร บิวตี้ อิน โว๊ค หลังจากนั้น พวกเธอได้เดินทางมายัง เมือง ออร์ต้า ซาน กิวลิโอ ที่ซึ่งจะต้องถ่ายภาพและโฆษณา ให้กับเครื่องสำอางคัฟเวอร์เกิร์ล แลชแบลส ฟิวชั่น มาสคาร่า และหลังจากการถ่ายภาพเสร็จ พวกเธอ ก็ต้องตกใจ เมื่อครอบครัวของพวกเธอ ได้เดินทางมาหาพวกเธอที่ อิตาลี ซึ่งครอบครัวของพวกเธอ จะได้นั่งแถวหน้าสุดในการชมการเดินแบบบนรันเวย์ครั้งสุดท้ายของพวกเธออีกด้วย ในวันต่อมา พวกเธอได้พบกับ ไอวาน บาร์ท ผู้จัดการของ IMG Models ซึ่ง ไอวาน พอใจในบุคลิกภาพของเชลซี เป็นอย่างมาก ในขณะที่ แอนได้รับคำแนะนำในการทำงานรวมถึงเรื่องแสดงออกทางบุคลิกภาพของเธอ และ ไอวานยังได้ประทับใจในผลงานการถ่ายภาพของเธออีกด้วย ต่อมา แอนและเชลซี ได้พบกัน คริสต้า ไวท์ ผู้ชนะจาก ฤดูกาลที่ 14 และสาวๆที่ถูกคัดออกไปแล้ว ลิซ,คริส,เจน และเคย์ล่า ซึ่งพวกเธอจะมาร่วมเดินแบบในรันเวย์รอบตัดสินครั้งสุดท้ายด้วย
ในห้องตัดสิน เจย์ แมนูเอล และ โรเบอร์โต้ คาวาลี่ ได้มาเป็นกรรมการรับเชิญพิเศษ การเดินแบบของ เชลซี นั้น มีโฟกัสที่ดี แต่บางครั้ง ดูแข็งๆ ในขณะที่ การเดินของ แอน พัฒนาดีขึ้น ถึงแม้ว่าจะเกิดอาการประหม่าบ้างในบางครั้ง ในส่วนของโฆษณาคัฟเวอร์เกิร์ลนั้น เชลซี ได้รับคำชมเรื่อง รอยยิ้มที่ดูเป็นธรรมชาติ และความสดใสในโฆษณา แต่กรรมการคิดว่า เธอดูเหมือนเป็นนักแสดงมากกว่า เป็นนางแบบ และแอน ได้ถูกตำหนิ ในเรื่องของการออกเสียง แต่รูปลักษณ์ของเธอในโฆษณานั้น ดูสวยงามมาก ทางส่วนของภาพถ่ายคัฟเวอร์เกิร์ล เชลซี ได้รับคำชมอย่างเป็นเอกฉันท์ว่าสวยงามมาก ในขณะที่ ภาพของ แอน ออกมาเป็นแฟชั่นชั้นสูงมากเกินไป ทำให้กรรมการกังวลว่า เธอจะสามารถถ่ายแบบที่ใช้สำหรับโฆษณาสินค้า ได้หรือไม่
ในระหว่างการปรึกษาหารือนั้น กรรมการคิดว่า แอนมีลุคส์ที่ดูเป็นแฟชั่นชั้นสูงมาก รวมถึงลุคส์ของเธอยังดูหายากในวงการแฟชั่น และเชลซี มีความเป็นมืออาชีพในการทำงาน รวมถึงมีความรู้และประสบการณ์ในวงการแฟชั่นเป็นอย่างดีอีกด้วย
และเมื่อกรรมการเรียกพวกเธอกลับมา ไทร่า จึงได้ประกาศว่า ผู้ชนะของ อเมริกา เน็กซต์ ทอป โมเดล ฤดูกาลที่ 15 คือ แอน วอร์ด
"(อายุเป็นไปตามช่วงเวลาที่ถ่ายทำรายการ) "
เหตุระเบิดในแบกแดด 17 สิงหาคม พ.ศ. 2553
เหตุระเบิดในแบกแดด 17 สิงหาคม พ.ศ. 2553 เป็นเหตุระเบิดสองครั้งในกรุงแบกแดด ประเทศอิรัก การโจมตีครั้งแรกเกิดขึ้นเมื่อมือระเบิดฆ่าตัวตายได้จุดชนวนระเบิดนอกศูนย์เกณฑ์ทหารใหม่ของกองทัพอิรัก ซึ่งมีผู้ต่อแถวนานหลายชั่วโมงก่อนหน้าเหตุระเบิด ซึ่งทำให้มีผู้เสียชีวิตมากกว่า 60 คน และได้รับบาดเจ็บอีกกว่า 100 คน การโจมตีครั้งที่สองเกิดขึ้นในช่วงเย็นเมื่อรถบรรทุกน้ำมันระเบิดในย่านมุสลิมชีอะหฺ ทำให้มีผู้เสียชีวิต 8 คน และได้รับบาดเจ็บอีก 44 คน
ครั้งแรก.
ผู้ว่างงานจำนวนมากได้ต่อแถวนานหลายชั่วโมงนอกศูนย์เกณฑ์ทหารใหม่ของกองทัพเมื่อมือระเบิดพลีชีพมาถึงและจุดชนวนระเบิด ตำแหน่งของศูนย์เกณฑ์ทหารดังกล่าวตั้งอยู่ใกล้บับ อัล-มัวธัม ริมแม่น้ำไทกริสและอดีตอาคารกระทรวงกลาโหมเก่าของอิรักใจกลางเมืองแบกแดด
เจ้าหน้าที่กระทรวงมหาดไทยรายงานว่า เหยื่อส่วนใหญ่เป็นทหารเกณฑ์ แต่ทหารบางนายผู้ซึ่งป้องกันศูนย์เกณฑ์ทหารใหม่ก็เสียชีวิตเช่นกัน ความสูญเสียในหมู่ทหารเหล่านี้ มีเสียชีวิตอย่างน้อย 3 นาย และอีก 8 นายได้รับบาดเจ็บ โดยทีเหตุระเบิดได้สังหารประชาชนไปมากกว่า 60 คน
ครั้งที่สอง.
ในวันเดียวกัน ได้เกิดเหตุระเบิดขึ้นอีกครั้งเมื่อเวลา 21.30 น. ในย่านมุสลิมชีอะหฺ ระเบิดถูกติดเข้ากับรถบรรทุกน้ำมันซึ่งบรรทุกเคโรซีน ทำให้มีผู้เสียชีวิต 8 คน และได้รับบาดเจ็บอีก 44 คน
เปียโนคอนแชร์โตหมายเลข 21 (โมทซาร์ท)
เปียโนคอนแชร์โตหมายเลข 21 ในบันไดเสียง ซี เมเจอร์  ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับบรรเลงเดี่ยวเปียโนชิ้นหนึ่งที่มีท่วงทำนองติดหู และได้รับความนิยม โมทซาร์ทแต่งเพลงนี้เสร็จเมื่อวันที่ 9 มีนาคม ค.ศ. 1785 ที่เวียนนา
เปียโนคอนแชร์โตหมายเลข 21 แบ่งออกเป็น 3 มูฟเมนต์
คอนแชร์โตบทนี้ปรากฏอยู่ในวัฒนธรรมสมัยนิยมจำนวนมาก หลังจากมูฟเมนต์ที่สอง Andante ถูกนำไปใช้ประกอบภาพยนตร์สวีเดนเรื่อง "Elvira Madigan" ในปี ค.ศ. 1967 เป็นภาพยนตร์โศกนาฏกรรมเกี่ยวกับความรักต้องห้ามของหญิงสาวชื่อเอลวิรา มาดิแกน (1867–1889) กับนายทหารหนุ่มชื่อเซ็กซ์เทน สปาร์ (1854-1889) ที่จบลงด้วยการฆ่าตัวตายของคนทั้งคู่ ภาพยนตร์ใช้เพลงนี้เป็นเพลงธีมของเรื่อง จากความสำเร็จของภาพยนตร์ที่ได้รับการเสนอชื่อเข้าชิงรางวัลปาล์มทองคำและรางวัลลูกโลกทองคำ ทำให้ช่วงหนึ่ง เปียโนคอนแชร์โตหมายเลข 21 ได้ถูกเรียกว่า "Theme from Elvira Madigan"
Piano Concerto No. 21 in C major
รายชื่อตอนในอุลตร้าแมนเมบิอุส
โอลิมปิกเยาวชนฤดูร้อน 2018
กีฬาโอลิมปิกเยาวชนฤดูร้อน 2018  หรือชื่อที่เป็นทางการ กีฬาโอลิมปิกเยาวชนฤดูร้อน ครั้งที่ 3  หรือเป็นที่รู้จักในชื่อ บัวโนสไอเรส 2018 เป็นมหกรรมกีฬานานาชาติสำหรับเยาวชนที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในกรุงบัวโนสไอเรส ประเทศอาร์เจนตินา จัดขึ้นระหว่างวันที่ 6 ถึง 18 ตุลาคม พ.ศ. 2561 กรุงบัวโนสไอเรสได้รับเกียรติเป็นเจ้าภาพกีฬาโอลิมปิก เมื่อวันที่ 13 กุมภาพันธ์ พ.ศ. 2556 ในประชุมคณะกรรมการโอลิมปิกสากล ณ เมืองโลซาน ประเทศสวิตเซอร์แลนด์ ซึ่งเป็นครั้งแรกของกีฬาโอลิมปิกเยาวชนที่จัดการแข่งขันนอกทวีปเอเชีย
เมืองที่เสนอตัวเป็นเจ้าภาพโดยคณะกรรมการโอลิมปิกแห่งชาตินั้น ๆ รับรอง และได้รับคัดเลือกรอบแรกโดยคณะกรรมการโอลิมปิกสากล ได้แก่
เมืองที่เสนอตัวเป็นเจ้าภาพโดยคณะกรรมการโอลิมปิกแห่งชาตินั้น ๆ รับรอง และไม่ได้รับคัดเลือกรอบแรกโดยคณะกรรมการโอลิมปิกสากล ได้แก่
เมื่อวันที่ 13 กุมภาพันธ์ พ.ศ. 2556, คณะกรรมการโอลิมปิกสากล หรือ ไอโอซี ได้มีมติเลือกกรุงบัวโนสไอเรสเป็นเจ้าภาพกีฬาโอลิมปิกเยาวชนฤดูร้อน 2018 กรุงบัวโนสไอเรสได้รับชัยชนะเหนือเมืองเมเดยิน ประเทศโคลอมเบีย และ เมืองกลาสโกว์ ประเทศสหราชอาณาจักร ส่วนเมืองพอซนาน ประเทศโปแลนด์ ได้ถอนตัวก่อนการที่จะมีมติเลือกเจ้าภาพในครั้งนี้
การเตรียมความพร้อมและพัฒนาการ.
เมื่อเดือนตุลาคม พ.ศ. 2556, ประธานคณะกรรมการโอลิมปิกสากล หรือ ไอโอซี โทมัส บัค ได้แต่งตั้งนักกรีฑาเหรียญเงินโอลิมปิก 4 สมัย ชาวนามิเบีย แฟรนก์ เฟรเดอริกส์ เป็นประธานคณะกรรมาธิการประสานงานกีฬาโอลิมปิกเยาวชนฤดูร้อน ครั้งที่ 3 - บัวโนสไอเรส 2018 เฟรเดอริกส์ได้เป็นหัวหน้าคณะกรรมาธิการประสานงานกีฬาโอลิมปิกเยาวชนฤดูร้อน 2018 ของไอโอซี ซึ่งมีสมาชิกทั้งหมด 6 คน คือ ดังกา บาร์เทโควา นักกีฬายิงเป้าบินเหรียญทองแดงโอลิมปิก ชาวรัสเซีย ซึ่งเป็นสมาชิกไอโอซีที่มีอายุน้อยที่สุด และเคยเป็นทูตกีฬาโอลิมปิกเยาวชนฤดูร้อน 2010 ที่ประเทศสิงคโปร์, คณะกรรมาธิการชุดนี้ยังได้แต่งตั้งสมาชิกอีก 2 คน คือ ลี หลิงเหวย นักกีฬาแบดมินตันเหรียญทองกีฬาแบดมินตันชิงแชมป์โลก 3 สมัย ชาวจีน และ แบรี เมสเทอร์ นักฮอกกี้เหรียญทองกีฬาโอลิมปิกฤดูร้อน 1976 ที่ประเทศแคนาดา รวมถึง อาดัม ชารารา ประธานกรรมการของสมาพันธ์กีฬาเทเบิลเทนนิสสากล ชาวแคนาดา และ เฮนรี นูเนซ ประธานคณะกรรมการโอลิมปิกแห่งชาติแห่งคอสตาริกา โดยคณะกรรมาธิการประสานงานของไอโอซีชุดนี้ จะทำงานร่วมกับคณะกรรมการจัดการแข่งขันกีฬาโอลิมปิกเยาวชน บัวโนสไอเรส หรือ บีเอวายโอจีโอซี ซึ่งประกอบไปด้วยสมาชิกคณะกรรมการโอลิมปิกอาร์เจนตินา หรือ เอโอซี รวมถึงรัฐบาลท้องถิ่น และรัฐบาลแห่งชาติ โดยมีนายลีแอนโดร ลาร์โรซา เป็นประธานจัดการแข่งขัน คณะกรรมการจัดการแข่งขันได้เปิดโอกาสให้เยาวชนคนรุ่นใหม่ได้มีส่วนร่วมได้แก่ การแต่งตั้งเป็นคณะกรรมาธิการนักกีฬา และคณะกรรมาธิการเยาวชน โดยวันที่ 27–28 กันยายน พ.ศ. 2557 คณะกรรมาธิการประสานงานของไอโอซีได้เริ่มการตรวจสอบความเตรียมพร้อมของกรุงบัวโนสไอเรสครั้งแรก
เลียวเนล เมสซี นักฟุตบอลเหรียญทองโอลิมปิก ซึ่งเกิดในเมืองโรซารีโอ ทางตะวันออกเฉียงเหนือของกรุงบัวโนสไอเรส ได้รับเลือกเป็นทูตกีฬาโอลิมปิกเยาวชนฤดูร้อน 2018 ในเดือนมีนาคม พ.ศ. 2557 โดยในพิธีปิดกีฬาโอลิมปิกเยาวชนฤดูร้อน 2014 ที่เมืองหนานจิง ประเทศจีน เขาได้ส่งสารต้อนรับแก่นักกีฬาเยาวชนที่จะเข้ามาแข่งขันในกรุงบัวโนสไอเรส นอกจากนี้ในเดือนธันวาคม พ.ศ. 2558 ลูซีอานา อายมาร์ นักกีฬาฮอกกี้ ชาวอาร์เจนตินา ก็ได้รับเลือกเป็นทูตกีฬาโอลิมปิกเยาวชนฤดูร้อน 2018 เช่นกัน
ครั้งนี้เป็นครั้งแรกที่กีฬาฟรีสไตล์ บีเอ็มเอ็กซ์, กีฬาไคท์เซิร์ฟ, กีฬากรีฑา วิ่งข้ามภูมิประเทศ, กีฬาแฮนด์บอลชายหาด, กีฬาปีนผา, กีฬาคาราเต้ และกีฬาเต้นเบรกแดนซ์ ได้บรรจุการแข่งขันครั้งนี้เป็นครั้งแรก รวมถึงสหพันธ์ฟุตบอลระหว่างประเทศ หรือ ฟีฟ่า ได้เลือกกีฬาฟุตซอล บรรจุเข้าแข่งขันครั้งนี้แทนกีฬาฟุตบอล นอกจากนี้กีฬาโต้คลื่น และกีฬาวิ่งสเกต จะได้รับพิจารณาบรรจุเข้าแข่งขันอีกด้วย โดยในแต่ละกีฬาจะจัดการแข่งขันให้ครอบคลุมในทุกๆเพศมากขึ้น ทั้งผู้ชาย และผู้หญิง
ก่อนที่จะมีการแข่งขัน 3 ปี ได้มีการสำรวจพบว่าประชาชนสนับสนุนในการจัดการแข่งขันกีฬาโอลิมปิกเยาวชนฤดูร้อน 2018 มากถึงร้อยละ 82.3 ในระหว่างการเยือนครั้งที่สองของคณะกรรมาธิการการประสานงานของไอโอซี เมื่อวันที่ 13–14 สิงหาคม พ.ศ. 2558 โดยเฟรเดิกส์ได้เน้นการดำเนินงานตามข้อเสนอแนะของกฎในวาระ 2020
ก่อนที่จะมีการแข่งขัน 1 ปี กรุงบัวโนสไอเรสได้เป็นเจ้าภาพกีฬายิงธนูเยาวชนชิงแชมป์โลก 2017 ณ สวนกีฬาโรกา ซึ่งเป็นครั้งแรกของทวีปอเมริกาใต้ในการจัดการแข่งขันยิงธนูชิงแชมป์โลก
สนามแข่งขันของโอลิมปิกเยาวชนฤดูร้อน 2018 จะใช้แผนเดิมของการเสนอตัวเป็นเจ้าภาพกีฬาโอลิมปิกฤดูร้อน 2004 โดย"โอลิมปิก คอร์ริดอร์" เคยกำหนดให้เป็นสวนกีฬาโอลิมปิก
สัญลักษณ์อย่างเป็นทางการของการแข่งขันกีฬาโอลิมปิกเยาวชนฤดูร้อน 2018 ได้ถูกเปิดตัว ในเดือนกรกฎาคม พ.ศ. 2558 ซึ่งสัญลักษณ์นี้ได้รับแรงบันดาลใจจากสถาปัตยกรรม วัฒนธรรมที่ผสมผสานกัน ในย่านต่างๆของกรุงบัวโนสไอเรส โดยตัวอักษรต่างๆเป็นตัวแทนของสถานที่สำคัญได้แก่ ฟลอราลิส เคเนริกา, ทอร์เร เอสปาเชียล, โรงละครโคลอน ,หอสมุดแห่งชาติ และอนุสาวรีย์บัวโนสไอเรส
ตัวนำโชคประจำการแข่งขันกีฬาโอลิมปิกเยาวชน 2018 คือ Yaguareté (เป็นสัตว์ในทวีปอเมริกาใต้ลักษณะคล้ายเสือจากัวร์) ชื่อ "Pandi" คือการรวมกันของชื่อสายพันธุ์ทางวิทยาศาสตร์ (Panthera onca) และความสัมพันธ์ของตัวนำโชคกับ "โลกดิจิตอล" ประธานคณะกรรมการจัดงานในบัวโนสไอเรส 2018 Gerardo Werthein กล่าวว่าตัวนำโชค "พยายามสร้างแรงบันดาลใจให้กับคนหนุ่มสาวเกี่ยวกับพลังแห่งการเปลี่ยนแปลงของการแข่งขันกีฬาโอลิมปิกและการกีฬา"
คัลตาร์ กิลล์
คัลตาร์ กิลล์  หรือฉายา แบล็คแมมบา เกิดวันที่ 24 มีนาคม ค.ศ. 1979 ในเทศบาลตำบลมิชชั่น รัฐบริติชโคลัมเบีย เป็นนักมวยไทย และเป็นเป็นนักต่อสู้แบบผสมรุ่นเวลเทอร์เวทชาวอินเดีย ปัญจาบ-แคนาดา ซึ่งเป็นอดีตนักชกจากทีมเรโวลูชั่นไฟท์ ที่อยู่ในแวนคูเวอร์ บีซี.
คัลตาร์ กิลล์ ได้รับการกำหนดให้เข้าร่วมรายการแข่งขัน เค-วัน ฮีโร่ส์ 2007 มิดเดิลเวท กรังปรีด์ (70 กก.) ที่ซึ่งเขาได้ทำการสู้นัดรีแมทช์กับ คาโอล อูโนะ รอบเซมิไฟนอลในวันที่ 17 กันยายน ค.ศ. 2007 เพื่อคัดเลือกผู้ชนะในการเข้าชกรอบไฟนอลภายหลังจากคืนนั้น อย่างไรก็ตามเขาพลาดการแข่งขันเนื่องจากอาการบาดเจ็บที่บริเวณไหล่
กิลล์เริ่มมีชื่อเสียงภายหลังจากการชกกับอีเวส เอ็ดเวิร์ดส กับฮิเดโอะ โทโคโระ ทั้งสองครั้ง ซึ่งในการแข่งขันครั้งที่สองนี้เองที่เขาได้แสดงให้เห็นถึงศักยภาพในด้านการป้องกันที่เพิ่มขึ้นได้อย่างเด่นชัด โดยชื่อเสียงในด้านนี้มาจากการที่เขามีทักษะด้านมวยไทยมาก่อน ในอดีตเขายังเคยมีทักษะด้านมวยปล้ำ ซึ่งเคยเป็นแชมเปี้ยนของบริติชโคลัมเบียเมื่อครั้งยังอยู่ในวัยหนุ่ม
ในการให้คำสัมภาษณ์ครั้งล่าสุด เขากล้าทำนายว่าจะสามารถเอาชนะน็อคภายในยกที่หนึ่ง หากเขาได้ชกในรายการรีแมทช์กับคาโอล อูโนะ
ในการแข่งขันครั้งล่าสุด กิลล์ได้แพ้การแข่งกับ บัวขาว ป.ประมุข ในรายการเค-วันเวิลด์แมกซ์ ไฟนอล
รางวัลพระราชทานพระสุรัสวดี ครั้งที่ 24 ประจำปี พ.ศ. 2543
รางวัลพระราชทานพระสุรัสวดี ครั้งที่ 24 ประจำปี พ.ศ. 2543 จัดขึ้นโดยสมาคมผู้สื่อข่าวบันเทิงแห่งประเทศไทย
ผู้ได้รับรางวัล.
บิณฑ์ บรรลือฤทธิ์ จาก "บางระจัน"
รางวัลตุ๊กตาทอง ครั้งที่ 32
เทศกาลภาพยนตร์เมืองคานน์ส
เจ้านครลำปางคำโสม
รางวัลพระราชทานพระสุรัสวดี ครั้งที่ 23 ประจำปี พ.ศ. 2542
รางวัลพระราชทานพระสุรัสวดี ครั้งที่ 23 ประจำปี พ.ศ. 2542 จัดขึ้นโดยสมาคมผู้สื่อข่าวบันเทิงแห่งประเทศไทย
รางวัลตุ๊กตาทอง ครั้งที่ 31
รางวัลพระราชทานพระสุรัสวดี ครั้งที่ 22 ประจำปี พ.ศ. 2541
รางวัลพระราชทานพระสุรัสวดี ครั้งที่ 22 ประจำปี พ.ศ. 2541 เป็นงานแจกรางวัลด้านภาพยนตร์
รางวัลตุ๊กตาทอง ครั้งที่ 30
เสือ…โจรพันธุ์เสือ
วัดแม่ยางกวาว
วัดแม่ยางกวาว ตั้งอยู่ที่บ้านแม่ยางกาด ตำบลแม่ยางตาล อำเภอร้องกวาง จังหวัดแพร่ ภายในพระอุโบสถประดิษฐานพระประธานที่มีชื่อว่า "พระพุทธศิริชัยวงศ์" ปัจจุบันมีเจ้าอาวาส ชื่อ"พระครูไพโรจน์ ปรีชากร" ทั้งยังเป็นเจ้าคณะตำบลแม่ยางตาล
วัดแม่ยางกวาวตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อ พ.ศ. 2475
ตลาดสดสนามเป้า เป็นรายการวาไรตี้แนะนำที่เที่ยว ที่กินยอดฮิตชื่อดัง ออกอากาศทุกคืนวันอาทิตย์ทางช่อง 5 เวลา 20.20-21.15 น. ผลิตโดยโพลีพลัส มีผู้ดำเนินรายการคือ คะนึงนิจ จักรสมิทธานนท์, สุริวิภา กุลตังวัฒนา และปวันรัตน์ นาคสุริยะ
ออกอากาศวันแรกในวันอาทิตย์ที่ 2 ตุลาคม พ.ศ. 2548 โดยมีแขกรับเชิญ คือ ลักษณ์ เรขานิเทศ และพรนภา เทพทินกร
วันที่ 25 กันยายน พ.ศ. 2559 ทางรายการได้ออกอากาศเทปสุดท้ายทาง ช่อง 5 ที่ออกอากาศมาอย่างยาวนานถึง 10 ปีโดยได้ย้ายไปออกอากาศทาง ช่อง 3 เอชดี พร้อมกับเปลี่ยนชื่อเป็น ตลาดสดพระราม 4 ซึ่งเทปแรกออกอากาศในวันที่ 2 ตุลาคม พ.ศ. 2559 เวลา 16.00 - 16.45 น.โดยมี ณัฏฐณิชา ดังวัธนาวณิชย์ นางเอกจากละครเรื่อง นางอาย เป็นแขกรับเชิญคนแรก
รายการ "ตลาดสดสนามเป้า" ได้รับรางวัลดังต่อไปนี้
Star Entertainment Awards 2008
วัชระ ตังคะประเสริฐ เกิดเมื่อวันที่ 4 มกราคม พ.ศ. 2516 เป็นนักแสดงชาวไทย จบการศึกษาระดับปริญญาตรีภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ ปริญญาโทบริหารธุรกิจจากซีแอตเทิล สหรัฐอเมริกา
หลังจากศึกษาจบระดับปริญญาโท เริ่มต้นอาชีพนายแบบ และพรีเซ็นเตอร์โฆษณา อาทิ ธนาคารกสิกรไทย ธนาคารไทยพาณิชย์ ธนาคาร UOB ขนมปังฟาร์มเฮาส์ รถยนต์ออดี้ เบียร์ไทเกอร์ ดีแทค ฯลฯ
จากนั้นแสดงในภาพยนตร์เรื่องแรกคือเรื่อง "ขุนแผน" ซึ่งทำให้เขาได้รับรางวัลพระราชทานพระสุรัสวดี ครั้งที่ 26 ประจำปี พ.ศ. 2545 ดาวรุ่งชายยอดเยี่ยม
จากนั้นมีผลงานเรื่องอื่นอย่าง "กระตุกติ่งเจ้าพ่อ", "ชู้", "โคเลสเตอรอลที่รัก" และ "ไพรรีพินาศ ป่ามรณะ" ส่วนละครมี "บ้านนี้ผีไม่ปอบ", "นางฟ้าไร้ปีก"
ปัจจุบันทำธุรกิจขายเฟอร์นิเจอร์ของครอบครัว ที่จังหวัดปราจีนบุรี
รางวัลพระราชทานพระสุรัสวดี ครั้งที่ 21 ประจำปี พ.ศ. 2540
รางวัลพระราชทานพระสุรัสวดี ครั้งที่ 21 ประจำปี พ.ศ. 2540 เป็นงานแจกรางวัลด้านภาพยนตร์
รางวัลตุ๊กตาทอง ครั้งที่ 29
รางวัลชมรมวิจารณ์บันเทิง ครั้งที่ 8 ประจำปี พ.ศ. 2542
ดิฉันไม่ใช่โสเภณี
ดิฉันไม่ใช่โสเภณี เป็นนวนิยาย ประพันธ์โดยผกามาศ ปรีชา มีเรื่องราวเกี่ยวกับผู้หญิงไทยที่เสี่ยงชีวิตไปประเทศเยอรมนี โดยหวังจะแต่งงานกับชาวเยอรมัน เพื่อให้ได้สิทธิ ในการอยู่ในประเทศเยอรมนีต่อ โดยตีแผ่การทำงานของบริษัทจัดหาคู่ รวมถึงชะตากรรมของผู้หญิงต่างแดนหลาย ๆ คน
"ดิฉันไม่ใช่โสเภณี" ตีพิมพ์เป็นตอน ๆ ในหนังสือพิมพ์ "เดลินิวส์" ในฉบับวันอาทิตย์ตั้งแต่ตุลาคม 2531 ถึง พฤศจิกายน 2532 จากนั้นตีพิมพ์รวมเล่มครั้งแรกในเดือนกันยายน 2532 แบ่งเป็น 53 ตอน
บทประพันธ์ได้รับนำมาสร้างเป็นภาพยนตร์ เมื่อปี 2536 กำกับโดยพยุง พยกุล นำแสดงโดย ธิดา ธีรรัตน์, ยุรนันท์ ภมรมนตรี ภาพยนตร์ได้รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ในสาขาผู้แสดงนำหญิงยอดเยี่ยม (ธิดา ธีระรัตน์), ผู้กำกับภาพยนตร์ยอดเยี่ยม (พยุง พยกุล) และบทประพันธ์ยอดเยี่ยม (ผกามาศ ปรีชา)
ขยี้
ขยี้ เป็นภาพยนตร์ไทยในปี พ.ศ. 2534 กำกับโดยปุ๊ก ยังเติร์ก ภาพยนตร์ได้รับ 4 รางวัลจากเวทีรางวัลตุ๊กตาทอง ในปี พ.ศ. 2534 โดยเป็นครั้งเดียวในประวัติศาสตร์ที่ดารานำชาย 2 คน ลิขิต เอกมงคล และ สามารถ พยัคฆ์อรุณ ได้รับรางวัลเดียวกันจากหนังเรื่องเดียวกัน โดยภาพยนตร์ไม่ได้ฉายในโรงภาพยนตร์ จนในปัจจุบันภาพยนตร์ก็ยังไม่ได้ออกฉาย
อุปสรรคของภาพยนตร์เรื่องนี้มีมากมาย ตั้งแต่มีอุบัติเหตุสตันต์แมนโดนลูกปืนเสียชีวิต ทำให้เกิดปัญหาหยุดถ่ายไป 3 เดือน และต้องทำเรื่องดูแลและค่าทดแทนผู้เสียชีวิต อีกทั้งผู้กำกับยังทำงานละเอียดมาก เมื่อถ่ายหนังเสร็จแล้วแต่อยู่ในกระบวนการตัดต่อ จึงได้ส่งวิดีโอไปประกวดรางวัล ปิดกล้องด้วยทุนสร้าง 10 ล้านบาท ได้รับการเสนอชื่อเข้าชิงสาขาใหญ่แทบทุกรางวัล และได้รางวัลไปหลายรางวัล
แต่ด้วยที่คุณปุ๊กทำงานละเอียด อันไหนไม่ดี ก็ตัดทิ้ง ถ่ายทำใหม่ ทำให้เกิดความล่าช้า และมีฉากบู๊ฉากหนึ่งที่เมื่อดูแล้วเหมือนหนังเรื่อง "โหด เลว ดี" ก็กลัวจะหาว่าลอกเลียนแบบ จึงอยากจะรื้อถ่ายใหม่ เพิ่มการระเบิดรถราคาแพง 8 คันรวดกลางสนามบินใช้ตัวประกอบนับร้อย นอกจากนั้นยังใช้เวลาตกแต่งหลายซีนอยู่ถึง 4 ปี กับจำนวนฟิล์มรวมแล้วมากกว่า 450 ม้วน ทำให้ทุนสร้างขยับไปที่ 15 ล้านบาท แต่ท้ายสุดหนังก็ไม่ได้เข้าฉาย
ลิขิต เอกมงคล กับ สามารถ พยัคฆ์อรุณ ที่รับบทเป็นพี่น้องกำพร้าที่ทั้งคู่แยกกันแต่เล็ก โดยลิขิตเติบโตขึ้นมาเป็นมือขวาเจ้าพ่อ สามารถได้รับเลี้ยงเป็นลูกบุญธรรมของผู้มีอิทธิพล ทั้งคู่ต้องกลับมาเจอกันโดยบังเอิญ
ฝ่ายลิขิตรับภารกิจจากนายให้มาสังหารพ่อบุญธรรมของสามารถ ส่วนฝ่ายสามารถที่กำลังเรียนอยู่ต่างประเทศ พอรู้ข่าวจึงกลับมาแก้แค้น โดยสืบถึงมือสังหาร โดยมีกันตา ดานาว รับบทเป็นตัวเชื่อมทั้ง 2 คน
ตั๊ก ศิริพร
ตั๊ก มยุรา
พระเจ้าซูโร
พระเจ้าซูโร หรือ พระเจ้าซูรึง (, 首陵; ? - ค.ศ. 199) กษัตริย์พระองค์แรกแห่งกึมควันคายาหรืออาณาจักรคายา มีพระนามเดิมว่า คิมซูโร เป็นผู้ก่อตั้งกึมควันคายา บริเวณตะวันออกเฉียงใต้ของเกาหลี
ตามตำนานการก่อตั้งราชวงศ์กึมควันคายานั้น มีบันทึกในศตวรรษที่ 13 ในพงศาวดาร คารัคกุก-กิ (hangul: 가락국기, hanja: 駕洛國記) ของหนังสือ ซัมกุก ยูซา ตามตำนานกล่าวว่าพระเจ้าซูโรเป็นหนึ่งในหกองค์ชายที่ประสูติจากไข่ที่มาจากท้องฟ้าที่อยู่ในชามทองห่อผ้าสีแดง พระเจ้าซูโรเป็นองค์ชายพระองค์แรกที่ตั้งอาณาจักรได้ ก็คืออาณาจักรคายานั้นเอง
ในตำนานยังล่าวอีกว่าพระมเหสีของพระเจ้าซูโร ซึ่งก็คือ พระมเหสีฮอฮวางอ๊ก ซึ่งพระนางเป็นองค์หญิงที่มาจากอินเดียในแคว้นอโยธยา (ahyuta, 阿逾陀) ซึ่งพระนางเป็นผู้ที่ทำให้อินเดียและเกาหลีได้ทำการค้าซึ่งกันและกัน
ตามตำนานเรื่องที่พระเจ้าซูโรประสูติมาจากไข่นั้น ในคาบสมุทรเกาหลีมีเรื่องแบบนี้เกิดขึ้นกับหลายอาณาจักร องค์ชายจูมง ซึ่งเป็นผู้ก่อตั้งอาณาจักรโกคูรยอ กล่าวว่าพระนางยูฮวาท้องโดยได้รับแสงอาทิตย์และคลอดลูกออกมาเป็นไข่ ซึ่งก็คือองค์ชายจูมง พระเจ้าฮยอกกอเซแห่งอาณาจักรซิลลา ที่มีตำนานว่าพระองค์ประสูติจากไข่ และยังมี คิมอันจี ผู้เป็นต้นตระกูลคิมในเกาหลี มีตำนานว่า คิมอันจีถูกพบบริเวณป่าไก่หรือป่าคเยริมที่อยู่ในกล่องสีทองและมีไก่สีทองเอยู่บนกล่องนั้น แต่ตำนานการประสูติจากไข่ของพระเจ้าซูโรยังไม่ค่อยเป็นที่รู้จักของคนเท่าไรนัก
โรงเรียนบรบือวิทยาคาร
โรงเรียนบรบือวิทยาคาร เป็นโรงเรียนประจำอำเภอแห่งแรกในอำเภอบรบือ (,อักษรย่อ บ.ค. BWK) อำเภอบรบือ จังหวัดมหาสารคาม เป็นโรงเรียนระดับมัธยมศึกษา รูปแบบสหศึกษา ปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ จัดการเรียนการสอนในสายสามัญ ตั้งแต่ช่วงชั้นที่ 3 - 4 (ม.1 - 6) ชั้นประกาศนียบัตรวิชาชีพ และเป็นทำการเรียนการสอนในโครงการห้องเรียนพิเศษวิทยาศาสตร์-คณิตศาสตร์ (Gifted Program) ของ สสวท โรงเรียนมาตรฐานสากล (World-Class Standard School) ปัจจุบันมีจำนวนนักเรียนรวมทุกระดับชั้นประมาณ 2,522 คน บุคลากรทางการศึกษาอีกประมาณ 120 คน
โรงเรียนบรบือวิทยาคาร เป็นโรงเรียนมัธยมศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ ตั้งขึ้นเมื่อวันที่ 7 เมษายน พ.ศ. 2514 ตั้งอยู่เลขที่ 59 ถนนแจ้งสนิท หมู่ที่ 3 คุ้มศรีพิลา ตำบลหนองสิม อำเภอบรบือ จังหวัดมหาสารคาม เนื้อที่ทั้งหมด 50 ไร่ ปีแรกได้รับอนุมัติให้เปิด 2 ห้องเรียน โดยอาศัยอาคารเรียนชั่วคราว ของโรงเรียนบ้านบรบือ (บรบือราฏร์ผดุง) เป็นสถานที่เรียนชั่วคราว ปีงบประมาณ 2515 โรงเรียนได้รับงบประมาณในการก่อสร้างอาคารและอาคารประกอบรวม 1 ชุด จึงทำให้ย้ายนักเรียนจาก โรงเรียนบ้านบรบือ (บรบือราษฎร์ผดุง) มาตั้งอยู่ ณ ที่ตั้งปัจจุบัน
ปีการศึกษา 2538 โรงเรียนได้ทำการจัดการเรียนการสอนตั้งแต่ชั้นมัธยมศึกษาปีที่ 1 - 6 พร้อมทั้งเปิดสอนหลักสูตรประกาศนียบัตรวิชาชีพ (ปวช.)
เพื่อตอบสนองความต้องการของชุมชน โดยในปีการศึกษา 2538 นี้ โรงเรียนบรบือวิทยาคาร ได้เปิดสอนจำนวน 50 ห้องเรียน ปวช. 2 ห้องเรียน รวม 52 ห้องเรียน มีจำนวนนักเรียนทั้งสิ้น 2,229 คน และคณะครู - อาจารย์ จำนวน 83 คน ขณะนั้นได้มีท่านผู้อำนวยการ พงษ์สวัสดิ์ ลาภบุญเรือง ดำรงตำแหน่งผู้อำนวยการโรงเรียนระดับ 8
ปีการศึกษา 2542 กิจการของโรงเรียนพัฒนาเป็นอย่างมาก อาทิ ด้านอาคารสถานที่ ด้านสื่อกระบวนการจัดการเรียนการสอน ด้านบุคลากรทางการศึกษา เป็นต้น โดยได้รับความร่วมมือจากผู้ปกครองนักเรียน ตลอดจนองค์กรของภาครัฐและเอกชนเป็นอย่างมาก ทำให้เป็นโรงเรียนที่มีชื่อเสียง และมีนักเรียนจากที่ต่างๆ ประสงค์ที่จะเข้าเรียนที่โรงเรียนบรบือวิทยาคารเป็นจำนวนมากโดยในปีการศึกษา 2542 นี้ โรงเรียนบรบือวิทยาคารได้ทำการจัดการเรียนการสอนตั้งแต่ชั้นมัธยมศึกษาปีที่ 1 - 6 มีจำนวน 54 ห้องเรียน และ ปวช. จำนวน 2 ห้องเรียน รวม 59 ห้องเรียน จำนวนนักเรียน 2,808 คน คณะครู - อาจารย์ 83 คน ขณะนั้นมีท่านผู้อำนวยการ ทองม้วน สิงห์สู่ถ้ำ เป็นผู้อำนวยการโรงเรียนระดับ 9
ปีการศึกษา 2544 โรงเรียนได้เปิดสอนจำนวน 57 ห้องเรียน มีจำนวนนักเรียนทั้งสิ้น 2,237 คน และ คณะครู - อาจารย์ จำนวน 87 คน โดยมีท่านผู้อำนวยการ ไพบูลย์ อนุแสน ดำรงตำแหน่งผู้อำนวยการโรงเรียนระดับ 8
ปีการศึกษา 2546 เมื่อมีการบังคับใช้พระราชบัญญัติระเบียบราชการกระทรวงศึกษาธิการ พ.ศ. 2546 ตั้งแต่วันที่ 7 กรกฎาคม พ.ศ. 2546 โรงเรียนบรบือวิทยาคาร ได้ยุบรวมเข้ามาอยู่ในสังกัดสำนักงานเขตพื้นที่การศึกษามหาสารคาม เขต 2 สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ
ปีการศึกษา 2549 โรงเรียนได้เปิดสอนตั้งแต่ช่วงชั้นที่ 3 - 4 จำนวน 53 ห้องเรียน มีจำนวนนักเรียนทั้งสิ้น 2,340 คน และ คณะครู - อาจารย์ จำนวน 88 คน โดยมีท่านผู้อำนวยการ พิศิษฐ์ วรรณศรี ดำรงตำแหน่งผู้อำนวยการโรงเรียนระดับ 8 ตั้งแต่วันที่ 17 พฤศจิกายน พ.ศ. 2549 เป็นคนยที่ 11 ของโรงเรียนบรบือวิทยาคาร จนกระทั่งปัจจุบัน
ปีการศึกษา 2552 โรงเรียนบรบือวิทยาคารได้ปรับโครงสร้างการบริหาร เป็น 4 กลุ่มงานได้แก่ กลุ่มบริหารวิชาการ กลุ่มบริหารงบประมาณ กลุ่มบริหารบุคคลและทั่วไป และกลุ่มบริหารกิจการนักเรียน โดยใช้กระบวนการบริหารแบบมีส่วนร่วมในการบริหารที่ ชัดเจน และโรงเรียนยังได้รับการคัดเลือกจากกระทรวงศึกษาธิการ ให้ได้รับรางวัลชมเชย โรงเรียนรางวัลพระราชทาน ระดับมัธยมศึกษา ขนาดใหญ่ ประจำปีการศึกษา 2550 ในปีการศึกษา 2552 นี้โรงเรียนได้เปิดสอนตั้งแต่ชั้นมัธยมศึกษาปีที่ 1 - 6 และยังเปิดสอนโปรแกรมภาษาอังกฤษ MEP(Mini English Program) โดยได้จัดแผนชั้นเรียนเป็น 10 - 10 - 12 / 9 - 8 - 7 รวม 56 ห้องเรียน มีนักเรียนทั้งสิ้น 2,330 คน ครู-อาจารย์ 101 คน ครูอัตราจ้าง 3 คน บุคลากรทางการศึกษา 6 คน และ พนักงานราชการ 2 คน นักการภารโรง 3 คน ยาม 1 คน พนักงานขับรถ 1 คนคน ลูกจ้างชั่วคราว 4 คน เจ้าหน้าที่งานต่างๆ 2 คน โดยได้รับการพัฒนาโรงเรียนในด้านต่างๆ โดยท่านผู้อำนวยการ พิศิษฐ์ วรรณศรี ผู้อำนวยการวิทยะฐานะเชี่ยวชาญ
สมพัฒน์ แก้วพิจิตร
นายสมพัฒน์ แก้วพิจิตร (22 พฤศจิกายน พ.ศ. 2504 — 19 มกราคม พ.ศ. 2556) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตสมาชิกสภาผู้แทนราษฎรจังหวัดนครปฐม สังกัดพรรคชาติไทย
นายสมพัฒน์ เป็นพี่ชายของ พันโท สินธพ แก้วพิจิตร สมาชิกสภาผู้แทนราษฎรจังหวัดนครปฐม
นายสมพัฒน์ แก้วพิจิตร เป็นชาวอำเภอเมือง จังหวัดนครปฐม สำเร็จการศึกษาจากโรงเรียนสวนกุหลาบวิทยาลัย จากนั้นเข้าศึกษาต่อในระดับปริญญาตรี สาขาการเมืองการปกครอง คณะรัฐศาสตร์ มหาวิทยาลัยธรรมศาสตร์ และระดับปริญญาโท สาขาการบริหารธุรกิจ (M.BA.) จากมหาวิทยาลัยแซมฟอร์ด ประเทศสหรัฐอเมริกา
ด้านครอบครัวสมรสกับนางกนกวลี แก้วพิจิตร มีบุตร 3 คน
นายสมพัฒน์ แก้วพิจิตร เริ่มทำงานเป็นผู้จัดการโรงแรมเวล ในจังหวัดนครปฐม จากนั้นจึงเริ่มมีกิจการของตนเองคือ บริษัท ดาวอรพรรณ จำกัด บริษัท สหพัฒนพันธุ์ จำกัด และบริษัท สหอรพรรณ จำกัด ต่อมาจึงได้ลงสมัครรับเลือกตั้งเป็นสมาชิกสภาผู้แทนราษฎร จังหวัดนครปฐม สังกัดพรรคชาติไทย ในการเลือกตั้ง พ.ศ. 2538 และได้รับตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2538 และตำแหน่งเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2541 - พ.ศ. 2543
ต่อมาได้รับตำแหน่งรัฐมนตรีครั้งแรกในรัฐบาลสมัคร สุนทรเวช ในตำแหน่งรัฐมนตรีช่วยว่าการกระทรวงเกษตรและสหกรณ์ และพ้นจากตำแหน่งเมื่อคณะรัฐมนตรีคณะดังกล่าวสิ้นสภาพเนื่องจากศาลรัฐธรรมนูญวินิจฉัยให้สมัคร สุนทรเวช นายกรัฐมนตรี พ้นสภาพ แต่สมพัฒน์ แก้วพิจิตร ยังคงได้รับมอบหมายให้ทำหน้าที่เดิมในคณะรัฐมนตรีคณะต่อมา ซึ่งนำโดยสมชาย วงศ์สวัสดิ์
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
สมพัฒน์ แก้วพิจิตร ถึงแก่อนิจกรรมด้วยอาการไขมันอุดตันเส้นเลือดหัวใจ เมื่อวันที่ 19 มกราคม พ.ศ. 2556 ที่ห้องพักในโรงแรมเชียงใหม่ภูคำ จังหวัดเชียงใหม่ ในระหว่างที่นายสมพัฒน์ ได้นำคณะองค์กรปกครองส่วนท้องถิ่นจากจังหวัดนครปฐม ศึกษาดูงานที่จังหวัดเชียงใหม่ พิธีพระราชทานเพลิงศพเมื่อวันที่ 27 มกราคม พ.ศ. 2556 ณ วัดพระงาม
สงคราม กิจเลิศไพโรจน์
นายสงคราม กิจเลิศไพโรจน์ สมาชิกสภาผู้แทนราษฎรแบบบัญชีรายชื่อ อดีตรัฐมนตรีช่วยว่าการกระทรวงพาณิชย์ ในรัฐบาลของนายสมชาย วงศ์สวัสดิ์ อดีตสมาชิกสภาผู้แทนราษฎรจังหวัดสมุทรปราการ และอดีตเหรัญญิกพรรคพลังประชาชน ปัจจุบันเป็นสมาชิกสภาผู้แทนราษฎรแบบบัญชีรายชื่อ และเป็นอดีตหัวหน้าพรรคเพื่อชาติ